**Ministru kabineta noteikumu projekta ,,****Grozījumi Ministru kabineta 2014.gada 13.maija Ministru kabineta noteikumos Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai””**

**sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 13.maija noteikumi Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk - MK noteikumi Nr.241) nosaka atbalsta piešķiršanas nosacījumus mezanīna aizdevumiem investīcijām un apgrozāmajiem līdzekļiem saimnieciskās darbības veicēju konkurētspējas uzlabošanai.Laikā uz 2014.gada 31.maiju 2.2.1.4.2.aktivitātes „Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” ietvaros ir uzņemtas saistības (noslēgti līgumi ar saimnieciskās darbības veicējiem) par kopējā publiskā finansējuma apmēru 3 241 121 *euro*, kas sastāda 10,8 % no kopējā MK noteikumu Nr.241 ietvaros pieejamā finansējuma apmēra (29 780 554 *euro*). Saskaņā ar Ekonomikas ministrijas (turpmāk – EM) 2014.gada 2.ceturksnī veikto tirgus nepilnību analīzi mezanīna aizdevumu instruments ir nepieciešams finanšu tirgū, lai nodrošinātu finansējuma pieejamību tiem saimnieciskās darbības veicējiem, kuriem uzņemto saistību apmēra un neto ieņēmumu attiecība neatbilst komercbanku vērtēšanas kritērijiem, pieņemot lēmumu par aizdevuma izsniegšanu (proti, komercbankas, pieņemot lēmumu par aizdevuma piešķiršanu, vērtē, vai saimnieciskās darbības veicēja neto ieņēmumu plūsma ir pietiekoša, lai nodrošinātu regulārus maksājumus gan par esošajām, gan potenciālajām saistībām). Ņemot vērā mezanīna aizdevuma instrumenta nozīmi tirgus nepilnību risināšanā, kā arī, lai veicinātu 2007.-2013.gada plānošanas perioda finansējuma apguvi, ir būtiski nodrošināt mezanīna aizdevumu investīcijām pieejamību saimnieciskās darbības veicējiem līdz 2015.gada beigām. Līdzšinēji MK noteikumi Nr.241 nosaka, ka mezanīna aizdevums pieejams līdz 2015.gada beigām vienīgi apgrozāmo līdzekļu finansēšanai.Mezanīna aizdevums investīcijām tika piešķirts kā reģionālais atbalsts ieguldījumiem saskaņā ar Eiropas Komisijas 2008. gada 6.augusta Regulu (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008. gada 9. augusts, Nr.L 214) (turpmāk - Komisijas Regula Nr.800/2008). Saskaņā ar Komisijas Regulas Nr.800/2008 44.panta 3.punktu un 45.pantu atbalsta piešķiršanas termiņš ir noteikts 2014.gada 30.jūnijs. 2014.gada 21.maijā Eiropas Komisija ir pieņēmusi jauno vispārējo grupu atbrīvojuma regulējumu – Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (turpmāk – Komisijas Regula Nr.651/2014) (Eiropas Savienības Oficiālais Vēstnesis, 2014. gada 26. jūnijs, L 187) –, kas paredz reģionālā atbalsta piešķiršanas nosacījumus un kas aizstāj Komisijas Regulu Nr.800/2008. Tāpat jānorāda, ka Eiropas Komisija 2014.gada 9.aprīlī ir apstiprinājusi jauno Latvijas reģionālā atbalsta karti 2014. – 2020.gadam. Lai nodrošinātu mezanīna aizdevumu investīcijām pieejamību pēc 2014.gada 30.jūnija un sekmētu 2007.-2013.gada plānošanas perioda finansējuma apguvi, ir nepieciešams grozīt normas, kas paredz atsauci uz Komisijas Regulu Nr.800/2008, tajā skaitā paredzot pagarināt mezanīna aizdevumu investīcijām piešķiršanas termiņu. Lai nodrošinātu MK noteikumu Nr.241 normu atbilstību Komisijas Regulai Nr.651/2014, tiek grozīti arī atbalsta summēšanas nosacījumi. Komisijas Regula Nr.651/2014 neparedz atbalsta apmēra samazinājumu par 20 % gadījumā, ja saimnieciskās darbības veicējs, kas triju gadu laikā ir saņēmis finansējumu saskaņā ar riska kapitāla pasākumu atbilstoši Komisijas Regulai Nr.651/2014, vēlas saņemt ilgtermiņa investīciju aizdevumu. Ņemot vērā minēto, noteikumu projekts paredz svītrot MK noteikumu Nr.241 41.punktu.Tāpat tiek precizēts neatbalstāmo nozaru un darbību saraksts ilgtermiņa investīciju aizdevumiem, lai nodrošinātu MK noteikumu Nr.241 atbilstību Komisijas Regulai Nr.651/2014. Noteikumu projekts papildus paredz normu, kas nosaka, ka atbalsts nevar tikt piešķirts Komisijas Regulas Nr.651/2014 13.panta (a) punktā noteiktajām darbībām - darbībām tērauda nozarē, ogļrūpniecības nozarē, kuģu būves nozarē, sintētisko šķiedru nozarē, transporta nozarē, kā arī saistītajai infrastruktūrai, un enerģijas ražošanas, sadales un infrastruktūras nozarē.Noteikumu projekts paredz noteikt arī atbilstošas atbalsta intensitātes ilgtermiņa investīciju aizdevumam (atbalsta intensitāti nosaka Latvijas reģionālā atbalsta karte 2014.-2020.gadam). Maziem un vidējiem saimnieciskās darbības veicējiem atbalsta intensitāte ilgtermiņa investīciju aizdevumam paliek nemainīga (40 %). Latvijas reģionālās atbalsta kartes 2014.-2020.gadam ietvaros atbalsta intensitāte lieliem saimnieciskās darbības veicējiem, ja salīdzina ar iepriekšējā periodā reģionālās atbalsta kartes noteiktajām atbalsta intensitātēm, ir samazināta un ir noteikta 35 % apmērā. Tā arī nav paredzētas iespējas lieliem saimnieciskās darbības veicējiem intensitāti palielināt, kā tas ir mazu un vidēju saimnieciskās darbības veicēju gadījumā. Ņemot vērā minēto, noteikumu projekts nosaka, ka lielie saimnieciskās darbības veicēji var saņemt atbalstu 35 % apmērā no kopējām projekta attiecināmajām izmaksām.Mezanīna aizdevumi investīcijām un apgrozāmajiem līdzekļiem tiek īstenoti finanšu instrumentu veidā un tiek līdzfinansēti no 2007.-2013.gada plānošanas perioda Eiropas Reģionālā attīstības fonda finansējuma. Ņemot vērā minēto, ir jāpiemēro Komisijas Regulas (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu (turpmāk – Komisijas Regula Nr.1828/2006), normas. Komisijas Regulas Nr.1828/2006 45.pants nosaka, ka finanšu instrumentu ietvaros ieguldījumi nedrīkst tikt veikti grūtībās nonākušos uzņēmumos saskaņā ar Kopienas 2004.gada 10.oktobra pamatnostādnēm par valsts atbalstu grūtībās nonākušu uzņēmumu glābšanai (turpmāk – Kopienas pamatnostādnes). Tādejādi, neskatoties uz to, ka jaunā *de minimis* atbalsta regula - Komisijas Regula (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Komisijas Regula Nr.1407/2013) - paredz atvieglotus nosacījumus attiecībā uz grūtībās nonākušajiem uzņēmumiem, ir jānodrošina, lai MK noteikumu Nr.241 normas vienlaikus atbilstu arī Komisijas Regulai Nr.1828/2006. Tādejādi noteikumu projekts nosaka, ka, piešķirot mezanīna aizdevumu apgrozāmo līdzekļu finansēšanai un atbalstu darījumu strukturēšanas izmaksu segšanai, saimnieciskā darbības veicēja atbilstība grūtībās nonākušam ir jāvērtē atbilstoši Kopienas pamatnostādnēm.Komisijas Regula Nr.1407/2013 nosaka, ka, veicot *de minimis* atbalsta uzskaiti un pārbaudot, vai saņemtais *de minimis* atbalsts par kārtējo gadu un diviem iepriekšējiem kalendāra gadiem nepārsniedz Komisijas Regulas Nr.1407/2013 3.panta 2.punktā minētos ierobežojumus viena vienota uzņēmuma līmenī, ir jāvērtē, vai nav notikusi saimnieciskā darbības veicēja apvienošanās vai sadalīšanās. Attiecīgi noteikumu projekts paredz jaunas normas, kas nosaka, kādā veidā Latvijas Garantiju aģentūra pārbauda saņemtā *de minimis* atbalsta apmēru, ja uzņēmums ir sadalījies vai apvienojies.  |
| 3. | Projekta izstrādē iesaistītās institūcijas | Latvijas Garantiju aģentūra  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts sniedz ieguldījumu tautsaimniecībā, nodrošinot finansējuma pieejamību saimnieciskās darbības veicējiem to izaugsmei.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts šo jomu neskar |
| 2. | Atbildīgā institūcija | Ekonomikas ministrija |
| 3. | Cita informācija | Pēc noteikumu projekta spēkā stāšanās, tiks veikti grozījumi līgumā ar Latvijas Garantiju aģentūru. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts paredz Komisijas Regulas Nr.651/2014 un Komisijas Regulas Nr.1407/2013 normu ieviešanu. |
| 2. | Citas starptautiskās saistības | Projekts šo jomu neskar. |
| 3. | Cita informācija |  |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187).Komisijas 2013. gada 18. decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352).Komisijas lēmums SA.38385 „Reģionālā atbalsta karte Latvijai (2014-2020)”  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.651/2014 1.pielikums | Noteikumu projekta 1.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 1.panta 2.punkts, 1.panta 3.punkts, 13.panta a) punkts | Noteikumu projekta 3.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 1.panta 3.punkts | Noteikumu projekta 4.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 1.panta 4.punkta a) apakšpunkts | Noteikumu projekta 5.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 2.panta 41., 49., 51.punkts | Noteikumu projekta 6.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 14.panta 6.punkts | Noteikumu projekta 6.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 14.panta 8.punkts | Noteikumu projekta 6.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 14.panta 5.punkts | Noteikumu projekta 6.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 6.panta 2.punkts | Noteikumu projekta 6.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 14.panta 7.punkts | Noteikumu projekta 7.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 8.panta 3. līdz 5.punkts | Noteikumu projekta 10.punkts | Ieviests pilnībā | Neparedz stingrākas prasības |
| Komisijas Regulas Nr.1407/2013 5.pants | Noteikumu projekta 10.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 14.panta 13.punkts | Noteikumu projekta 13.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 13.panta 1.punkta d) apakšpunkts | Noteikumu projekta 13.punkts | Ieviests pilnībā | Neparedz stingrākas prasības |
| Komisijas Regulas Nr.1407/2013 3.panta 8., 9.punkts | Noteikumu projekta 14.punkts | Ieviests pilnībā | Neparedz stingrākas prasības |
| Komisijas Regulas Nr.651/2014 9.panta 1., 4.punkts | Noteikumu projekta14.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Komisijas Regula Nr.651/2014 un Komisijas Regula Nr.1407/2013 neparedz rīcības brīvību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbilstoši Komisijas Regulai Nr.651/2014 pēc noteikumu projekta spēkā stāšanās tiks sniegts kopsavilkums Eiropas Komisijai.  |
| Cita informācija | Izstrādājot noteikumu projektu, papildus ir ņemts vērā Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) (turpmāk – Kopienas pamatnostādnes).Atbilstoši Kopienas pamatnostādņu 10. līdz 12.punktam ir izstrādāts noteikumu projekta 10.punkts. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi ir labvēlīgāki saimnieciskās darbības veicējiem, jo paredz pagarināt investīciju aizdevumu pieejamības termiņu. |
| 2. | Sabiedrības līdzdalība projekta izstrādē | Grozījumi ir labvēlīgāki saimnieciskās darbības veicējiem, jo paredz pagarināt investīciju aizdevumu pieejamības termiņu. |
| 3. | Sabiedrības līdzdalības rezultāti | Grozījumi ir labvēlīgāki saimnieciskās darbības veicējiem, jo paredz pagarināt investīciju aizdevumu pieejamības termiņu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās Ekonomikas ministrija un Latvijas Garantiju aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta Ekonomikas ministrijas un Latvijas Garantiju aģentūras esošo funkciju ietvaros. |
| 3. | Cita informācija | Nav |

Anotācijas III sadaļa – noteikumu projekts šo jomu neskar.

Ekonomikas ministrs V.Dombrovskis

Vīza: Valsts sekretārs M.Lazdovskis

06.08.2014 11:26

1858

A.Nicmane

67013203, Agita.Nicmane@em.gov.lv